OBČINA IZOLA - COMUNE DI ISOLA
OBČINSKI SVET  - CONSIGLIO COMUNALE

Na podlagi 34.a člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K, 83/25 – ZOUL in 10/26) in 24. člena Statuta Občine Izola (Uradne objave Občine Izola, št. 18/25 – uradno prečiščeno besedilo) je Občinski svet Občine Izola na 36. redni seji, dne 18. 6. 2026, sprejel
								
Pravilnik o spremembah Pravilnika o plačilu za opravljanje funkcije članov občinskega sveta, članov komisij in odborov občinskega sveta, članov delovnih skupin organov občine, članov svetov krajevnih skupnosti, članov nadzornega odbora ter o nagradah članom nadzornega odbora



1. člen

V Pravilniku o plačilu za opravljanje funkcije članov občinskega sveta, članov komisij in odborov občinskega sveta, članov delovnih skupin organov občine, članov svetov krajevnih skupnosti, članov nadzornega odbora ter o nagradah članom nadzornega odbora (Uradne objave Občina Izola, št. 9/23) se v 2. členu četrti odstavek spremeni tako, da se glasi:

»Sejnine iz 1. in 2. odstavka tega člena in drugi prejemki se izplačajo mesečno za pretekli mesec najkasneje do 15. dne v tekočem mesecu na podlagi poročila o udeležbi na seji. Poročilo pripravi strokovna služba občinskega sveta oziroma drug organ občinske uprave, ki pokriva delovno področje upravičencev. Plačilo pripada članom, ki so bili na seji prisotni več kot 80% časa trajanja seje.«

2. člen

V 5. členu se doda tretji odstavek, ki se glasi:

»Članom občinskega sveta in ostalim članom drugih organov in delovnih teles, ki niso funkcionarji pripada tudi povračilo stroškov prevoza na sejo občinskega sveta oz. delovnega telesa in nazaj, in sicer v enaki višini in pod enakimi pogoji, kot to velja za funkcionarje, ki poklicno opravljajo funkcijo, za povračilo stroškov prevoza na delo in z dela.«


3. člen

V 7. členu se doda peti odstavek, ki se glasi:

»Predsedniku in članom nadzornega odbora pripada tudi povračilo stroškov prevoza na sejo in
nazaj, in sicer v enaki višini in pod enakimi pogoji, kot to velja za funkcionarje, ki poklicno opravljajo funkcijo, za povračilo stroškov prevoza na delo in z dela.«


4. člen

Ta pravilnik začne veljati naslednji dan po objavi v Uradnih objavah Občine Izola. 



   Župan
      Milan Bogatič

